През зимата на 1589 – 90 г. хугенотите овладяват средното течение на река Лоара и обсаждат Дрьо. Тази крепост е твърде близо до Париж, за да останат католиците пасивни. Майен се приближава, за да освободи града, но е пресрещнат при Иври. Там на 14 март 1590 г. се разиграва решителна битка, в която католиците претърпяват съкрушително поражение. Оттук нататък те вече не могат да се противопоставят на краля на открито бойно поле.